Úradný vestník L 046 , 17/02/1998 S. 0013 - 0017



Rozhodnutie Komisie z 13. februára 1998 ustanovujúce osobitné podmienky, ktorými sa riadia dovozy produktov rybolovu a akvakultúry pochádzajúce z Bangladéša (Text s významom pre EHP) (98/147/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá ustanovuje veterinárne podmienky pre produkciu produktov rybolovu [1] a ich umiestňovanie na trh, naposledy zmenenú a doplnenú smernicou Rady 95/71/ES [2], a najmä jej článok 11, so zreteľom na smernicu Rady 90/675/EHS z 10. decembra 1990 ustanovujúcu zásady, ktorými sa riadi organizácia veterinárnych kontrol produktov, ktoré vstupujú do Spoločenstva z tretích krajín [3], naposledy zmenenú a doplnenú smernicou 96/43/ES [4], a najmä jej článok 19 ods. 7, keďže skupina odborníkov z Komisie uskutočnila inšpekčnú návštevu v Bangladéši, aby si overila podmienky, v akých sa vyrábajú, uskladňujú a odosielajú do Spoločenstva produkty rybolovu; keďže legislatívne ustanovenia Bangladéša o veterinárnej kontrole a monitorovaní produktov rybolovu sa môžu považovať za také, ktoré zodpovedajú ustanoveniam ustanoveným v smernici 91/493/EHS; keďže Odbor rybolovu – Inšpekcia a kontrola kvality rýb (OR – IKKR) Ministerstva rybolovu a chovu hospodárskych zvierat v Bangladéši je schopný účinne overovať uplatňovanie platných zákonov; keďže postup pre získanie veterinárneho osvedčenia uvedeného v článku 11 ods. 4 písm. a) smernice 91/493/EHS musí tiež obsahovať definíciu vzorového osvedčenia, minimálne požiadavky týkajúce sa jazyka(ov), v ktorom(ých) musí byť zostavený, a pracovné zaradenie osoby, ktorá má oprávnenie na jeho podpísanie; keďže podľa článku 11 ods. 4 písm. b) smernice 91/493/EHS by na obaly produktov rybolovu mala byť pripevnená značka s uvedením názvu tretej krajiny a schvaľovacieho čísla prevádzky; keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzkární; keďže tento zoznam musí byť vypracovaný na základe oznámenia OR IKKR Komisii; keďže má OR IKKR z toho dôvodu zabezpečiť zhodu s ustanoveniami ustanovenými v článku 11 ods. 4 smernice 91/493/EHS; keďže OR IKKR poskytol dňa 31. decembra 1997 úradné záruky týkajúce sa zhody s pravidlami ustanovenými v kapitole V prílohy k smernici 91/493/EHS a týkajúce sasplnenia požiadaviek zodpovedajúcich požiadavkám ustanovených touto smernicou pre schvaľovanie alebo registráciu prevádzkární; keďže je potrebné zrušiť rozhodnutie Komisie 97/513/ES z 1. augusta 1997 týkajúce sa určitých ochranných opatrení so zreteľom na určité produkty rybolovu pochádzajúce z Bangladéša [5] keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Odbor rybolovu – Inšpekcia a kontrola kvality rýb (OR – IKKR) Ministerstva rybolovu a chovu hospodárskych zvierat je kompetentným orgánom v Bangladéši pre overovanie a potvrdzovanie zhody produktov rybolovu a produktov akvakultúry s požiadavkami smernice 91/493/EHS. Článok 2 Produkty rybolovu a produkty akvakultúry pochádzajúce z Bangladéša musia spĺňať tieto podmienky: 1. každá zásielka musí byť sprevádzaná očíslovaným originálom veterinárneho osvedčenia, riadne vyplneným, podpísaným, datovaným a pozostávajúcim z jediného listu v súlade so vzorom v prílohe A k tomuto dokumentu; 2. produkty musia pochádzať zo schválených prevádzok uvedených v prílohe B k tomuto dokumentu; 3. s výnimkou mrazených produktov rybolovu voľne uložených a určených na výrobu konzervovaných potravín, všetky obaly musia obsahovať slovo "BANGLADÉŠ" a schvaľovacie číslo zariadenia pôvodu napísané nezmazateľným písmom. 4. produkty rybolovu musia byť pripravené a zabalené po 31. decembri 1997. Článok 3 1. Osvedčenia uvedené v článku 2 ods. 1 musia byť napísané v aspoň jednom z úradných jazykov členského štátu, v ktorom sa vykonávajú kontroly. 2. Osvedčenia musia obsahovať meno, oprávnenie a podpis zástupcu OR – IKKR a úradnú pečiatku OR – IKKR odlišnej farby, ako sú pečiatky na iných schváleniach. Článok 4 Rozhodnutie 97/513/ES sa ruší. Článok 5 Toto rozhodnutie je adresované členským štátom. V Bruseli 13. februára 1998 Za Komisiu Franz Fischler člen Komisie [1] Ú. v. ES L 268, 24. 9. 1991, s. 15. [2] Ú. v. ES L 332, 30. 12. 1995, s. 40. [3] Ú. v. ES L 373, 31. 12. 1990, s. 1. [4] Ú. v. ES L 162, 1. 7. 1996, s. 1. [5] Ú. v. ES L 214, 6. 8. 1997, s. 46. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM SCHVÁLENÝCH PREVÁDZKÁRNÍ Číslo | Názov | Adresa | Schválené do | CTG-35 | Apex Foods Ltd. | Sagarika Road, Chittagong | 28. 2. 1999 | CTG-31 | SAR & Co. Ltd. | Sagarika Road, Chittagong | 28. 2. 1999 | CTG-33 | Meenhar Sea Foods Ltd. | Kulurghat, Chittagong | 28. 2. 1999 | KLN-18 | Lockpur Fish Processing Co. Ltd. | Rupsha, Khulna | 28. 2. 1999 | KLN-08 | Asian Sea Food Ltd. | Shipyeard Road, Khulna | 28. 2. 1999 | KLN-01 | Sigma Sea Foods Ltd. | Rupsha, Khulna | 28. 2. 1999 | --------------------------------------------------